CELEX: 62015TN0147
Language: ro
Date: 2015-03-30 00:00:00
Title: Cauza T-147/15: Acțiune introdusă la 30 martie 2015 – Republica Cehă/Comisia

29.6.2015   
            
            
               RO
            
            
               Jurnalul Oficial al Uniunii Europene
            
            
               C 213/38
            
         Acțiune introdusă la 30 martie 2015 – Republica Cehă/Comisia
   (Cauza T-147/15)
   (2015/C 213/63)
   Limba de procedură: ceha
   
      Părțile
   
   
      Reclamantă: Republica Cehă (reprezentanți: M. Smolek, T. Müller, J. Očková, J. Vláčil, agenți)
   
      Pârâtă: Comisia Europeană
   
      Concluziile
   
   
               —
            
            
               anularea Deciziei BUDG/B/3/RDL D(15)217973 a Comisiei din 20 ianuarie 2015 de respingere a cererii de scutire de obligația de a pune la dispoziție resurse proprii în cuantum de 5 3 9 76  340 CZK, introdusă în temeiul articolului 17 alineatul (2) din Regulamentul (CE, Euratom) nr. 1150/2000 al Consiliului (1);
            
         
               —
            
            
               obligarea Comisiei Europene la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă două motive.
   
            
               1.
            
            
               Primul motiv întemeiat pe încălcarea articolului 17 alineatele (1) și (2) din Regulamentul nr. 1150/2000 al Consiliului
               
                           —
                        
                        
                           în această privință, reclamanta arată că, prin adoptarea deciziei atacate, Comisia a încălcat articolul 17 alineatele (1) și (2) din Regulamentul nr. 1150/2000 al Consiliului, întrucât a concluzionat, în mod eronat, că Republica Cehă nu a luat toate măsurile necesare pentru a pune la dispoziția Comisiei un cuantum al resurselor proprii ale Uniunii și întrucât solicită să se pună la dispoziția sa o sumă a cărei colectare s-a dovedit imposibilă din motive care nu sunt imputabile Republicii Cehe.
                        
                     
         
            
               2.
            
            
               Al doilea motiv întemeiat pe încălcarea articolului 41 din Carta drepturilor fundamentale a Uniunii Europene și a dreptului la apărare al Republicii Cehe
               
                           —
                        
                        
                           în această privință, reclamanta susține că, prin adoptarea deciziei atacate, Comisia a încălcat articolul 41 din Carta drepturilor fundamentale a Uniunii Europene, precum și dreptul la apărare al Republicii Cehe, întrucât nu a permis acesteia să își facă cunoscut punctul de vedere în mod util și efectiv.
                        
                     
         
      (1)  Regulamentul (CE, Euratom) nr. 1150/2000 al Consiliului din 22 mai 2000 privind punerea în aplicare a Deciziei 94/728/CE, Euratom referitoare la sistemul resurselor proprii ale Comunității (JO L 130 din 31 mai 2000, p. 1, Ediție specială, 01/vol. 2, p. 184).